Mikkeli

Mikkeli on kaupunki Etelä-Savossa.

Ymmärrä
Mikkeli on vanha varuskunta- ja päämajakaupunki. Mikkeli sijaitsee yhdellä Suomen suosituimmista mökkialueista ja alueen väkiluku kasvaakin tuntuvasti kesäasukkaiden myötä.

Mikkelin kaupunkiin liittyi vuonna 2001 Mikkelin maalaiskunta ja Anttola. Vuonna 2007 Mikkeli kasvoi taas Haukivuoren liityttyä kaupunkiin. Liitokset kasvattivat merkittävästi varsinkin kaupungin pinta-alaa ja järvien määrää. Järviä ja lampia on myös keskusta-alueella tuntuvasti. Mikkelin keskusta ja Anttola sijaitsevat Saimaan rannalla, Otavan taajamassa lainehtii Puula ja Haukivuorella päin Kyyvesi.

Tule
Mikkeli sijaitsee Etelä-Savon maakunnan lounaisosassa.

Lentokoneella
Mikkeliin ei toistaiseksi ole reittilentoja.

Autolla
Mikkeliin pääsee autolla valtateitä 5, 13 ja 15, sekä kantateitä 62 ja 72. Matkaa kertyy Helsingistä 230 km, Turusta 345 km, Oulusta 451 km, Jyväskylästä 115 km, Kuopiosta 162 km ja Lappeenrannasta 107 km.

Junalla
Mikkeli on Savon radan varrella. Rautatiesema sijaitsee Mannerheimintiellä. Suoria junavuoroja Mikkeliin on etelän suunnasta Helsingistä Kouvolan kautta ja pohjoisen suunnasta Rovaniemeltä, Oulusta, Kajaanista ja Kuopiosta. Helsingistä kestää junalla mallista riippuen Mikkeliin kaksi ja puoli tuntia tai noin kolme tuntia. Oulusta tullen matka-aika vaihtelee kuuden tunnin molemmin puolin.

Bussilla
Mikkelin matkakeskus on rautatieaseman vieressä Mannerheimintiellä. Mikkeliin tulee linja-autovuoroja mm. Helsingistä Kouvolan ja Lahden kautta, Joensuusta, Jyväskylästä, Lappeenrannasta, Savonlinnasta ja Oulusta Kuopion kautta.

Bussilla
Kaupungin keskustaajaman alueella operoi 6 paikallislinjaa.

Kävellen
Mikkelin keskustassa voi hyvin liikkua kävellen, mutta keskustan ulkopuolella etäisyydet ovat turhan pitkiä.

Pyörällä
Pyörä on Mikkelissä kätevä kulkuväline. Etäisyydet kaupunkialueella ovat pieniä ja pyöräteitä on mukavasti. Myös Otavan taajamaan pääsee pitkin pyöräteitä Rantakylän kautta.

Näe

 * 

Puistot ja torit

 * Kenkävero ja Mikkelipuisto
 * Mikkelin tori
 * Kirkkopuisto

Museot
Edellä mainittuihin museoihin ja Naisvuoren näkötorniin on saatavilla yhteislippu.
 * 
 * 
 * 
 * 
 * 

Muut

 * Naisvuoren näkötorni
 * 
 * 
 * 
 * Urpolan luontokeskus

Osta
Ostosmahdollisuuksia on Mikkelissä paljon ja kompakti kaupunkikeskusta tekee liikkumisesta liikkeiden välillä helppoa. Mikkelissä on kolme suurta kauppakeskusta: Akseli, Graani ja Stella. Suurimpien toimijoiden joukkoon kuuluu lisäksi tavaratalo Carlson.

Edulliset

 * Asuntohotelli Huvikumpu
 * Gasthaus Mikkeli
 * Hotelli Uusikuu
 * Ollinmäen Viinitila
 * Puustellin paikka
 * Sateenkaaren Majatalo

Keskihintaiset

 * Majoitus Järviseudun keskuksessa.
 * Annilan kartano
 * 'Anttolanhovi" Hovintie 224, 52100 Anttola puh.0207 57 5200 email:myyntipalvelu@anttolanhovi.fi Majoitusta Saimaan rantamaisemissa; hotellihuoneita- ja huviloita, Kokoustiloja, Day Spa, sauna- ja allasosasto, Ranta-ja kotaravintola tarjoaa maaseudun makuja ja lähiruokaa. www.anttolanhovi.fi


 * Kyyhkylän kartano
 * Sokos Hotel Vaakuna
 * Tertin kartano

Pysy terveenä
Mikkelin pääterveysasema sijaitsee Pankalammella osoitteessa Kiiskinmäenkatu 5-7, 50130 Mikkeli. Terveysasema on auki ma-to klo 8-16 ja pe 8-15. Mikkelin keskusta-alueella sijaitsee myös keskussairaala, jonka päivystykseen voi hakeutua pääterveysaseman aukioloaikojen ulkopuolella.

Ota yhteyttä
Mikkelin matkailuneuvonta, Maaherrankatu 16, 50100 Mikkeli , Puh. 044 794 5669, www.visitmikkeli.fi

Matkailuneuvonta sijaitsee torin laidalla aluehallintoviraston rakennuksessa. Neuvonta on auki talviaikana arkisin klo 9-17 ja kesäaikana arkisin 10-18 sekä lauantaisin 10-15. Mikkelin Seudun Matkailupalvelu ylläpitää myös seudun matkailusivustoa www.visitmikkeli.fi.